CELEX: 32022D0458
Language: bg
Date: 2022-03-09 00:00:00
Title: Решение (ЕС) 2022/458 на Европейския парламент и на Съвета от 9 март 2022 година за мобилизиране на средства от Европейския фонд за приспособяване към глобализацията за съкратени работници във връзка със заявление от Испания – EGF/2021/006 ES/Cataluña automotive

22.3.2022   
               
               
                  BG
               
               
                  Официален вестник на Европейския съюз
               
               
                  L 93/144
               
            
         РЕШЕНИЕ (ЕС) 2022/458 НА ЕВРОПЕЙСКИЯ ПАРЛАМЕНТ И НА СЪВЕТА
         от 9 март 2022 година
         за мобилизиране на средства от Европейския фонд за приспособяване към глобализацията за съкратени работници във връзка със заявление от Испания – EGF/2021/006 ES/Cataluña automotive
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз,
         като взеха предвид Регламент (ЕС) 2021/691 на Европейския парламент и на Съвета от 28 април 2021 г. относно Европейския фонд за приспособяване към глобализацията за съкратени работници (ЕФПГ) и за отмяна на Регламент (ЕС) № 1309/2013 (1), и по-специално член 15, параграф 1 от него,
         като взеха предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси (2), и по-специално точка 9 от него,
         като взеха предвид предложението на Европейската комисия,
         като имат предвид, че:
         
                     (1)
                  
                  
                     Европейският фонд за приспособяване към глобализацията за съкратени работници (ЕФПГ) има за цел да се засвидетелства солидарност и да се насърчава устойчивата заетост с достойни условия на труд в Съюза като се подпомагат съкратените работници и самостоятелно заетите лица, чиято дейност е била прекратена в резултат на мащабни преструктурирания, и като им се оказва съдействие за възможно най-бързото им връщане към достойна и устойчива заетост.
                  
               
                     (2)
                  
                  
                     В съответствие с член 8 от Регламент (ЕС, Евратом) 2020/2093 на Съвета (3) ЕФПГ не надхвърля максимален годишен размер от 186 000 000 EUR (по цени от 2018 г.).
                  
               
                     (3)
                  
                  
                     На 23 септември 2021 г. Испания подаде заявление за мобилизиране на средства от ЕФПГ във връзка с извършените съкращения в икономическия отрасъл от разделение 29 („Производство на автомобили, ремаркета и полуремаркета“) по статистическата класификация на икономическите дейности в Европейската общност (NACE Rev. 2) (4) в региона на Каталония – регион в Испания от ниво 2 по общата класификация на териториалните единици за статистически цели (NUTS) (5) (ES51). Беше представена и допълнителна информация, в съответствие с член 8, параграф 5 от Регламент (ЕС) 2021/691. Заявлението отговаря на условията за финансов принос от ЕФПГ, установени в член 13 от Регламент (ЕС) 2021/691.
                  
               
                     (4)
                  
                  
                     Във връзка с това следва да бъдат мобилизирани средства от ЕФПГ с цел предоставяне на финансов принос в размер на 2 795 156 EUR в отговор на подаденото от Испания заявление.
                  
               
                     (5)
                  
                  
                     С цел да се сведе до минимум времето за мобилизиране на средства от ЕФПГ, настоящото решение следва да се прилага от датата на приемането му,
                  
               ПРИЕХА НАСТОЯЩОТО РЕШЕНИЕ:
         
            Член 1
            В рамките на общия бюджет на Съюза за финансовата 2022 година от Европейския фонд за приспособяване към глобализацията за съкратени работници се мобилизират средства в размер на 2 795 156 EUR под формата на бюджетни кредити за поети задължения и бюджетни кредити за плащания.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
            То се прилага от 9 март 2022 г.
         
         
            Съставено в Страсбург на 9 март 2022 година.
            
               
                  За Европейския парламент
               
               
                  Председател
               
               R. METSOLA
            
            
               
                  За Съвета
               
               
                  Председател
               
               B. KLINKERT
            
         
         
            (1)  ОВ L 153, 3.5.2021 г., стр. 48.
         
            (2)  ОВ L 433 I, 22.12.2020 г., стр. 28.
         
            (3)  Регламент на Съвета (ЕС, Евратом) 2020/2093 от 17 декември 2020 г. за определяне на многогодишната финансова рамка за годините 2021 – 2027 (ОВ L 433 I, 22.12.2020 г., стр. 11).
         
            (4)  Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1).
         
            (5)  Делегиран регламент 2019/1755 на Комисията от 8 август 2019 година за изменение на приложенията към Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) (ОВ L 270, 24.10.2019 г., стр. 1).